พ.ศ. 2549

**พุทธศักราช 2549** ตรงกับปีคริสต์ศักราช 2006 เป็นปีปกติสุรทินที่วันแรกเป็นวันอาทิตย์ตามปฏิทินเกรกอเรียน และเป็น

* ปีจอ อัฐศก จุลศักราช 1368 (วันที่ 16 เมษายน เป็นวันเถลิงศก)
* ปีฉลองสิริราชสมบัติครบ 60 ปี ของพระบาทสมเด็จพระมหาภูมิพลอดุลยเดชมหาราช บรมนาถบพิตร
* ปีโมทซาร์ท ฉลอง 250 ปี ชาตกาลของว็อล์ฟกัง อมาเดอุส โมทซาร์ท คีตกวีชาวออสเตรีย
* ครบรอบ 100 ปี ชาตกาล ของท่านพุทธทาสภิกขุ
* ครบ 60 ปี การสถาปนาพรรคประชาธิปัตย์

## ผู้นำประเทศไทย[แก้ไขต้นฉบับ]

* **พระมหากษัตริย์**: พระบาทสมเด็จพระมหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
* **นายกรัฐมนตรี** :
	+ พันตำรวจโท ทักษิณ ชินวัตร (9 กุมภาพันธ์ พ.ศ. 2544 – 19 กันยายน พ.ศ. 2549)
	+ ชิดชัย วรรณสถิตย์ (รักษาการตั้งแต่ 5 เมษายน - 23 เมษายน พ.ศ.2549
	+ พลเอก สนธิ บุญยรัตกลิน (รักษาการตั้งแต่ 19 กันยายน – 1 ตุลาคม พ.ศ. 2549)
	+ พลเอก สุรยุทธ์ จุลานนท์ (1 ตุลาคม พ.ศ. 2549 – 28 มกราคม พ.ศ. 2551)

## เหตุการณ์[แก้ไขต้นฉบับ]

### เดือนมกราคม[แก้ไขต้นฉบับ]

* 15 มกราคม - ยานสตาร์ดัสต์ขององค์การนาซา นำแคปซูลเก็บตัวอย่างฝุ่นดาวหางกลับมายังโลก
* 19 มกราคม - องค์การนาซาส่งยานนิวฮอไรซอนส์ ยานสำรวจดาวพลูโตลำแรก ขึ้นสู่อวกาศ

### เดือนกุมภาพันธ์[แก้ไขต้นฉบับ]

* 5 กุมภาพันธ์ - การแข่งขันอเมริกันฟุตบอลรายการซูเปอร์โบวล์ ครั้งที่ 40 ณ สนามฟอร์ด เมืองดีทรอยต์ รัฐมิชิแกน สหรัฐ
* 10 กุมภาพันธ์-
	+ ทีมฟุตบอลทีมชาติอียิปต์ชนะเลิศการแข่งขันฟุตบอลชิงแชมป์แห่งชาติแอฟริกา ครั้งที่ 25 ณ สนามกีฬานานาชาติไคโร กรุงไคโร ประเทศอียิปต์
	+ -26 กุมภาพันธ์ - กีฬาโอลิมปิกฤดูหนาว ครั้งที่ 20 จัดขึ้นที่ เมืองตูริน ประเทศอิตาลี
* 12 กุมภาพันธ์ - ทีมฟุตซอลทีมชาติญี่ปุ่นและทีมฟุตซอลทีมชาติฮ่องกงชนะเลิศการแข่งขันฟุตซอลนานาชาติมาเก๊า ณ เขตบริหารพิเศษมาเก๊า โดยทีมชาติญี่ปุ่นชนะเลิศในระดับคัพ และทีมชาติฮ่องกงชนะเลิศในระดับเพลท
* 22 กุมภาพันธ์ - เกิดเหตุระเบิดที่มัสยิดอัล อิซคาร์ ในประเทศอิรักจนเกิดไฟไหม้ คาดว่าเกิดจากความขัดแย้งระหว่างนิกาย
* 24 กุมภาพันธ์ - ประธานาธิบดีกลอเรีย อาร์โรโย่ แห่งฟิลิปปินส์ ประกาศภาวะฉุกเฉินทั่วประเทศ และมีคำสั่งให้จับกุมเจ้าหน้าที่ทหารและพลเรือนที่มีส่วนร่วมในการวางแผนก่อรัฐประหาร
* 28 กุมภาพันธ์ - 3 พรรคฝ่ายค้าน ซึ่งประกอบด้วย พรรคประชาธิปัตย์, พรรคชาติไทย, พรรคมหาชน มีมติร่วมกันไม่ลงเลือกตั้งในวันที่ 2 เมษายน

### เดือนมีนาคม[แก้ไขต้นฉบับ]

* 10 มีนาคม - ยานมาร์สรีคอนเนสเซนซ์ออร์บิเตอร์ ขององค์การนาซา เข้าสู่วงโคจรรอบดาวอังคาร

### เดือนเมษายน[แก้ไขต้นฉบับ]

* 2 เมษายน - การเลือกตั้งสมาชิกสภาผู้แทนราษฎรในไทย พ.ศ. 2549
* 11 เมษายน
	+ ยานวีนัสเอกซ์เพรสขององค์การอวกาศยุโรป เข้าสู่วงโคจรอบดาวศุกร์
	+ ประธานาธิบดีมาห์มุด อาห์มาดิเนจาด ของอิหร่าน ประกาศความสำเร็จในการเสริมสมรรถนะยูเรเนียม เพื่อใช้เป็นเชื้อเพลิงอาวุธนิวเคลียร์

### เดือนพฤษภาคม[แก้ไขต้นฉบับ]

* 23 พฤษภาคม - อาคาร 7 เวิลด์เทรดเซ็นเตอร์เปิดใช้งานเป็นครั้งแรก
* 27 พฤษภาคม -
	+ เกิดแผ่นดินไหวขนาด 6.2 ริกเตอร์ บริเวณเกาะชวาใกล้เมืองยอกจาการ์ตา ทำให้มีผู้เสียชีวิตในประเทศอินโดนีเซียอย่างน้อย 3,700 คน

### เดือนมิถุนายน[แก้ไขต้นฉบับ]

* 5 มิถุนายน - เซอร์เบียและมอนเตเนโกรถูกยุบอย่างเป็นทางการ หลังจากสองชาติแยกกันเป็นอิสระ
* 9 มิถุนายน - 9 กรกฎาคม - ฟุตบอลโลก 2006 จัดขึ้นที่สหพันธ์สาธารณรัฐเยอรมนี

### เดือนกรกฎาคม[แก้ไขต้นฉบับ]

* 4 กรกฎาคม - องค์การนาซาส่งกระสวยอวกาศดิสคัฟเวอรี เที่ยวบิน STS-121 ขึ้นสู่อวกาศเพื่อไปเชื่อมต่อกับสถานีอวกาศนานาชาติ
* 10 กรกฎาคม
	+ ฟุตบอลทีมชาติอิตาลีชนะเลิศฟุตบอลโลก 2006
	+ เครื่องบินสายการบินซีเบียร์ของรัสเซีย ไถลออกนอกรันเวย์ พุ่งชนทะลุที่กั้นคอนกรีตสูง 2 เมตร ระเบิดสนั่นสนามบินเมืองอีร์คุตสค์ ทำให้มีผู้เสียชีวิตราว 150 คน บาดเจ็บอีกหลายสิบคน
* 11 กรกฎาคม - เกิดเหตุระเบิดต่อเนื่องในรถไฟรับส่งชานเมืองที่เมืองมุมไบ (บอมเบย์) ศูนย์กลางการค้าของประเทศอินเดีย มีผู้เสียชีวิตอย่างน้อย 200 ราย
* 12 กรกฎาคม - วิกฤตการณ์อิสราเอล-เลบานอน พ.ศ. 2549: กองทหารอิสราเอลบุกเลบานอน เพื่อตอบโต้เหตุการณ์กลุ่มเฮซบอลลาห์ ลักพาตัวทหารอิสราเอล 2 นาย
* 17 กรกฎาคม - เกิดแผ่นดินไหวขนาด 7.7 ริกเตอร์ในทะเลทางตอนใต้ของเกาะชวา มีผู้เสียชีวิต บาดเจ็บ และไร้ที่อยู่อาศัยจำนวนมาก
* 30 กรกฎาคม - ทีมฟุตบอลหญิงทีมชาติจีนชนะเลิศการแข่งขันฟุตบอลหญิงชิงแชมป์โลก ครั้งที่ 15 ณ สนามกีฬาไฮนด์มาร์ช เครือรัฐออสเตรเลีย

### เดือนสิงหาคม[แก้ไขต้นฉบับ]

* 10 สิงหาคม
	+ ตำรวจอังกฤษจับกุมกลุ่มผู้ก่อการร้าย 21 คน ขณะเตรียมก่อวินาศกรรมเครื่องบินโดยสาร ระหว่างทางจากลอนดอนไปสหรัฐอเมริกา
* 14 สิงหาคม - สถานการณ์วิกฤตการณ์อิสราเอล-เลบานอนผ่อนคลายลง หลังจากสหประชาชาติ มีมติให้ยุติสงครามระหว่างอิสราเอลกับกลุ่มเฮซบอลลาห์ในเลบานอน เปิดทางให้กองกำลังรักษาสันติภาพเข้าไปประจำการ
* 24 สิงหาคม - ที่ประชุมสหพันธ์ดาราศาสตร์สากล มีมติกำหนดนิยามใหม่ของดาวเคราะห์ ส่งผลให้ดาวพลูโตถูกปลดออกจากการเป็นดาวเคราะห์ในระบบสุริยะ และมีสถานภาพเป็นดาวเคราะห์แคระ
* 31 สิงหาคม - ตำรวจนอร์เวย์แถลงว่า พบภาพวาด The Scream และ Madonna ผลงานชิ้นสำคัญของเอ็ดเวิร์ด มุงค์ ศิลปินแนวเอกซ์เพรสชันนิสต์ชาวนอร์เวย์ ที่ถูกโจรปล้นไปจากพิพิธภัณฑ์มุงค์ ในกรุงออสโล เมื่อ พ.ศ. 2547

### เดือนกันยายน[แก้ไขต้นฉบับ]

* 1 กันยายน - เลขหมายโทรศัพท์เคลื่อนที่ในประเทศไทย เปลี่ยนจาก 9 หลัก เป็น 10 หลัก ตามประกาศคณะกรรมการกิจการโทรคมนาคมแห่งชาติ
* 7 กันยายน - เมื่อเผชิญกับคะแนนนิยมที่ลดลงและแรงกดดันภายในจากรัฐบาลและพรรคของเขา นายกรัฐมนตรีโทนี่ แบลร์ได้ประกาศความตั้งใจที่จะลาออกจากตำแหน่งภายในสิ้นปี 2550
* 19 กันยายน - เกิดรัฐประหารโดยคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข นำโดยพลเอก สนธิ บุญยรัตกลิน มีการยกเลิกการประกาศสถานการณ์ฉุกเฉินของ พันตำรวจโท ทักษิณ ชินวัตร รักษาการนายกรัฐมนตรี แล้วประกาศกฎอัยการศึกทั่วราชอาณาจักร

### เดือนตุลาคม[แก้ไขต้นฉบับ]

* 8 ตุลาคม - กรมทรัพยากรธรณีรายงานว่าเกิดแผ่นดินไหวขนาด 5.6 ริกเตอร์ ศูนย์กลางอยู่ในประเทศพม่า และมีอาฟเตอร์ช็อกตามมาในช่วงเวลา 07.08 น. วัดแรงสั่นสะเทือนได้ 4.5 ริกเตอร์ แผ่นดินไหวครั้งนี้รู้สึกได้ในจ.ประจวบคีรีขันธ์ อย่างไรก็ตาม รายงานนี้ไม่ตรงกับรายงานของยูเอสจีเอส ที่ระบุว่าศูนย์กลางอยู่ในอ่าวไทย
* 9 ตุลาคม - เกาหลีเหนือประกาศว่าตนประสบความสำเร็จ ในการทดลองระเบิดนิวเคลียร์ใต้ดิน

* 16 ตุลาคม - ค้นพบ ธาตุอูนอูนออกเทียม

### เดือนพฤศจิกายน[แก้ไขต้นฉบับ]

* 5 พฤศจิกายน - ศาลอิรักพิพากษาประหารชีวิตด้วยการแขวนคอ อดีตประธานาธิบดี ซัดดัม ฮุสเซนในข้อหาก่ออาชญากรรมต่อมนุษยชาติ
* 9 พฤศจิกายน - วัดนายกชาติในจังหวัดบางมีม เนื่องจากความเก่าแก่และมีฝนตกพายุพัดแรงติดต่อกันหลายวัน
* 12 พฤศจิกายน - ทีมฟุตบอลทีมชาติเกาหลีเหนือชุดเยาวชนได้รับตำแหน่งชนะเลิศในรายการฟุตบอลเยาวชนชิงแชมป์แห่งชาติเอเชีย 2006 หลังเอาชนะทีมชาติญี่ปุ่นด้วยการยิงจุดโทษ 5 ประตูต่อ 3 (เสมอกันในเวลา 1 ประตูต่อ 1)
* 30 พฤศจิกายน - พายุไต้ฝุ่นทุเรียนพัดเข้าถล่มประเทศฟิลิปปินส์

### เดือนธันวาคม[แก้ไขต้นฉบับ]

* 9 ธันวาคม - องค์การนาซามีกำหนดส่งนักบินอวกาศ 7 คนขึ้นไปกับกระสวยอวกาศดิสคัฟเวอรี โดยเดินทางไปเชื่อมต่อกับสถานีอวกาศนานาชาติ
* 31 ธันวาคม - เกิดเหตุระเบิดในกรุงเทพมหานครและจังหวัดนนทบุรี